
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1446 


6 Οκτωβρίου 2003 


ΑΠΟΦΑΣΕΙ Σ 

Αριθ. 8311.1/17/03 

Έγκριση Κανονισμού Εσωτερικής Οργάνωσης και Λει¬ 
τουργίας του Οργανισμού Λιμένος ΚΑΒΑΛΑΣ Α.Ε. 
(Ο.Λ.Κ. Α.Ε.). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του άρθρου εικοστού πέμπτου του Ν. 2932/2001 
«Ελεύθερη παροχή υπηρεσιών στις θαλάσσιες Ενδομε- 
ταφορές - Σύσταση Γενικής Γραμματείας Λιμένων και Λι¬ 
μενικής Πολιτικής - Μετατροπή Λιμενικών Ταμείων σε 
Ανώνυμες Εταιρείες και άλλες διατάξεις» (Α' 145), όπως 
συμπληρώθηκε με την παρ. 3 του άρθρου 11 του Ν. 
2987/2002 «Τροποποίηση των διατάξεων του Ν. 959/1979 
«Περί Ναυτικής Εταιρείας» (ΦΕΚ 192 Α') και ρύθμιση άλ¬ 
λων θεμάτων αρμοδιότητας του Υπουργείου Εμπορικής 
Ναυτιλίας» (Α' 27). 

β) Της 5212.3/32/02/30.5.2002 Απόφασης του Υπουρ¬ 
γού Εμπορικής Ναυτιλίας «Παράταση προθεσμιών σύντα¬ 
ξης Κανονισμού Εσωτερικής Οργάνωσης και Λειτουργίας 
του Γενικού Κανονισμού Προσωπικού των Α.Ε. του άρ¬ 
θρου εικοστού πρώτου του Ν. 2932/2001 (Α' 145)» (Β'687). 

γ) Του άρθρου 29 Ατού Ν. 1558/1985 (ΑΊ37) όπως προ¬ 
στέθηκε με το άρθρο 27 του Ν. 2081/1992 (Α' 154) και 
αντικαταστάθηκε με το άρθρο 1 παρ. 2 α του Ν. 2469/ 
1997 (Α' 38). 

2. Τη ΔΙΔΚ/Φ. 1/2/13773/15.7.2003 Κοινή Απόφαση του 
Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των στον Υφυπουργό Εσωτερικών, Δημόσιας Διοίκησης 
και Αποκέντρωσης Νίκο Μπίστη» (Β' 985), όπως αυτή τρο¬ 
ποποιήθηκε με την όμοιά της ΔΙΔΚ/Φ.1/2/ 14145/ 
21.7.2003 (Β' 1000). 

3. Τη 2/2002 απόφαση του Διοικητικού Συμβουλίου του 
Ο.Λ.Κ. Α.Ε. 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Προϋπολογι¬ 
σμού της Ανώνυμης Εταιρείας «Οργανισμός Λιμένος ΚΑ¬ 
ΒΑΛΑΣ Α.Ε.» (Ο.Λ.Κ. Α.Ε.), αποφασίζουμε: 


I. Εγκρίνουμε τον Κανονισμό Εσωτερικής Οργάνωσης 
και Λειτουργίας του Οργανισμού Λιμένος ΚΑΒΑΛΑΣ Α.Ε. 
(Ο.Λ..Κ. Α.Ε), ως εξής: 

Κανονισμός Εσωτερικής Οργάνωσης και Λειτουργίας 
του Οργανισμού Λιμένος ΚΑΒΑΛΑΣ Α.Ε. 

Άρθρο 1 

Αντικείμενο του Κανονισμού 

Αντικείμενο του παρόντος Κανονισμού του Οργανισμού 
Λιμένος Καβάλας (Ο.Λ.Κ. Α.Ε) είναι η θεσμοθέτηση της 
Οργανωτικής διάρθρωσης της Εταιρείας, η περιγραφή 
των αρμοδιοτήτωντων οργανωτικών μονάδων και ο προσ¬ 
διορισμός των οργανικών θέσεων εργασίας του προσω¬ 
πικού της. 

Άρθρο 2 

Βασική Διάρθρωση του Οργανισμού 

Η βασική οργανωτική δομή του Οργανισμού Λιμένος 
Καβάλας (Ο.Λ.Κ. Α.Ε.) συγκροτείται από τις ακόλουθες 
Διευθύνσεις και Ανεξάρτητες Υπηρεσίες 

1. Δ/νση Διοικητικού & Οικονομικού 

2. Δ/νση Περιουσίας & Ανάπτυξης 

3. Δ/νση Τεχνικών Υπηρεσιών 

4. Ανεξάρτητες Υπηρεσίες 

Άρθρο 3 

Δ/νση Διοικητικού και Οικονομικού 

Η Διεύθυνση Διοικητικού και Οικονομικού συγκροτείται 
από τα εξής τμήματα: 

1. Τμήμα Διοικητικού 

2. Τμήμα Οικονομικού 

Οι αρμοδιότητες της Διεύθυνσης κατανέμονται στα 
τμήματα που την συγκροτούν ως εξής: 

1. Τμήμα Διοικητικού 

1.1 Η μελέτη και η εισήγηση σε θέματα, που αφορούν 
στις συνθήκες εργασίας, ασφάλειας και υγιεινήςτου προ¬ 
σωπικού της Εταιρείας, καθώς και η μέριμνα για την εκ¬ 
παίδευση και συνεχή επιμόρφωση του προσωπικού της. 

1.2 Η παρακολούθηση των εξελίξεων της εργατικής νο¬ 
μοθεσίας, η μελέτη εργατικών θεμάτων και η εισήγηση 
σχετικών λύσεων. 

1.3 Η εισήγηση, ερμηνεία και γνωμοδότηση σχετικά με 
τα θέματα που αφορούν στο Γ ενικό Κανονισμό Προσωπι¬ 
κού, στον Οργανισμό, και γενικότερα θέματα. 

1.4 Η διαχείριση θεμάτων προγραμματισμού ανθρώπι¬ 
νου δυναμικού και η κατάρτιση προγραμμάτων ανάπτυ¬ 
ξης στελεχών, σε συνεργασία με τις συναρμόδιες μονά¬ 
δες, καθώς και η εποπτεία και ο έλεγχος επιτυχούς εφαρ¬ 
μογής τους. 

1.5 Η διαχείριση θεμάτων αξιολόγησης προσωπικού, 
στο Πλαίσιο Συστήματος Αξιολόγησης Προσωπικού. 

1.6 Η τήρηση των διαδικασιών πρόσληψης, τοποθέτη¬ 
σης, ανανέωσης συμβάσεων, μονιμοποίησης, αλλαγής 
θέσης εργασίας (μεταθέσεις, αποσπάσεις, μετακινήσεις, 
μετατάξεις, προαγωγές κ.λπ.) παραίτησης, απόλυσης και 
διαγραφής του προσωπικού, καθώς και της κείμενης νο¬ 
μοθεσίας. 

1.7 0 χειρισμός των θεμάτων με τα Ασφαλιστικά Ταμεία, 
των θεμάτων αποζημίωσης και συνταξιοδότησης, καθώς 
και των θεμάτων ασφάλισης του προσωπικού, σε κύρια, 
ειδικά και επικουρικά Ταμεία Ασφάλισης, αρμοδιότητας 
της Δ/νσης. 

1.8 Η μέριμνα και ο προσδιορισμός των αναγκών της 
Εταιρίας σε προσωπικό, καθώς και η επεξεργασία σχετι¬ 
κών προτάσεων, ο προγραμματισμός των προσλήψεων 
και η μελέτη ορθολογικής αξιοποίησής του. 

1.9 Η μέριμνα για τη συστηματική παρακολούθηση των 
μεταβολώντου προσωπικού, η τήρηση, η ενημέρωση του 
μητρώου και των ατομικών φακέλων, καθώς καιητήρηση, 
κατά μονάδα, της ονομαστικής και αριθμητικής σύνθεσης 
του, κατά κλάδο, κατηγορία ειδικότητα και βαθμό. 

1.10 Η διοικητική εξυπηρέτηση του προσωπικού της 
Εταιρίας, που αναφέρεται, ενδεικτικά, στη χορήγηση 
αδειών, στην έκδοση βεβαιώσεων και πιστοποιητικών, 
στη χορήγηση αδειών άσκησης πρόσθετων έργων, στη 
φροντίδα έγκρισης πρόσθετης απασχόλησής του, στο 
σχετικό έλεγχο κ.λπ.. 

1.11 Η φροντίδα και ο έλεγχος θεμάτων, που αφο¬ 
ρούν στα χρονικά όρια εργασίας του προσωπικού και, 
ειδικότερα, στο ωράριο εργασίας, στις αναπαύσεις, 
στο ωράριο των μητέρων, στο ελαστικό ωράριο, κ.λπ. 
συναφή θέματα, καθώς και στον έλεγχο παρουσίας του 
προσωπικού. 

1.12 Η συγκέντρωση τυχόν παραπόνων ή αιτημάτων 
του προσωπικού της Εταιρίας και η διερεύνησή τους, μέ¬ 
σα σε εύλογο χρονικό διάστημα. 

1.13 Η φροντίδα θεμάτων πειθαρχικού ελέγχου του 
προσωπικούτης Εταιρίας καιητήρηση σχετικού αρχείου. 

1.14 Η εξέταση και παροχή στοιχείων και πληροφοριών, 
σε αιτήματα τρίτων, που είναι συναφή με τις αρμοδιότη¬ 
τες της Δ/νσης. 

1.15 0 καθορισμός του περιεχομένου των Συμβάσεων 
Εργασίας και ο, πάσης φύσης, χειρισμός των θεμάτων αυ¬ 
τών και των Διαιτητικών Αποφάσεων, καθώς και ο χειρι¬ 
σμός θεμάτων, που ανακύπτουν από απεργίες και κάθε εί¬ 
δους εργασιακών σχέσεων και λοιπών συναφών θεμάτων. 

1.16 Η τήρηση των διαδικασιών κεντρικής γραμματεια¬ 
κής υποστήριξης της Εταιρίας, η τήρηση του γενικού αρ¬ 
χείου της Δ/νσης, η δακτυλογράφηση των εγγράφων της 
Δ/νσης, η πρωτοκόλληση της αλληλογραφίας της 
Δ/νσης, ο χαρακτηρισμός της, καθώς και η διεκπεραίωση 
της προς ενέργεια. 

1.17 Η μέριμνα συλλογής, φύλαξης και διάθεσης των 
απολεσθέντων αντικειμένων. 

1.18 Η συνδρομή στην προετοιμασία των σχετικών απο¬ 
φάσεων της Διοίκησης, η διεκπεραίωσή τους και η επο¬ 
πτεία της αποτελεσματικής εφαρμογής τους. 


1.19 Η μέριμνα για τη μελέτη, σύνταξη, τροποποίηση 
και συμπλήρωση οργανισμών και κανονισμών, που αφο¬ 
ρούν στην εταιρία, καθώς και για την έκδοση σχετικών 
οδηγιών και εγκυκλίων, για την εφαρμογή τους. 

1.20 Ο εντοπισμός, η μελέτη και εισήγηση, για την επί¬ 
λυση προβλημάτων οργάνωσης και λειτουργίας όλων 
των μονάδων της εταιρείας, καθώς και η ευθύνη για τη 
βελτίωση του παρόντος Οργανισμού της Εταιρίας. 

1.21 Η μελέτη, κατάρτιση και εισήγηση για την έκδοση, 
απλοποίηση ή συμπλήρωση και γενικά, τροποποίηση των 
σχετικών με λειτουργικά θέματα κανονισμών, εγχειρι¬ 
δίων, οδηγιών και λοιπών ρυθμίσεων, λειτουργικού χαρα¬ 
κτήρα. 

1.22 Η συγκέντρωση τυχόν παραπόνων των πελατών - 
χρηστών και των συναλλασσομένων με την Εταιρεία και η 
διερεύνησή τους, μέσα σε εύλογο χρονικό διάστημα, κα¬ 
θώς και η μέριμνα σύνταξης σχετικών απαντητικών επι¬ 
στολών προς κάθε ενδιαφερόμενο. 

1.23 Η συστηματική παρακολούθηση κάθε δημοσιεύ¬ 
ματος σχετικού με την Εταιρεία και η σχετική ενημέρωση 
του Προέδρου, του Δ/νος Συμβούλου και των μελών του 
Δ.Σ., όπως και των αρμοδίων υπηρεσιακών παραγόντων, 
καθώς και η μέριμνα για τη σύνταξη των αντιστοίχων απα¬ 
ντήσεων ή ανακοινώσεων, σύμφωνα με τις οδηγίες τους. 

Η μέριμνα για τη ψυχαγωγία του προσωπικού της Εται¬ 
ρείας, καθώς και η διοργάνωση σχετικών εκδηλώσεων. 

2 Τμήμα Οικονομικού 

2.1 Η σύνταξη του ετήσιου Γενικού Ισολογισμού και των 
Λογαριασμών Αποτελεσμάτων Χρήσης και Εκμετάλλευ¬ 
σης της Εταιρίας, καθώς και η μέριμνα, για τη συγκέ¬ 
ντρωση και επεξεργασίας κάθε στοιχείου σχετικού με τον 
Ισολογισμό. 

2.2 Η ευθύνη για την ακριβή παρακολούθηση της κίνη¬ 
σης των λογαριασμών και τη χρηματοδότηση των προϋ¬ 
πολογισμών εκμετάλλευσης και επενδύσεων, καθώς και ο 
εντοπισμός και η επισήμανση των αποκλίσεων. 

2.3 Η συστηματική ενημέρωση, τήρηση και κάλυψη των 
φορολογικών και φοροτεχνικών προβλημάτων της Εται¬ 
ρίας και η έγκαιρη και ακριβής απόδοση των φορολογι¬ 
κών και λοιπών υποχρεώσεων. 

2.4 Η συγκέντρωση και επεξεργασία των πάσης φύσης 
λογιστικών και απολογιστικών στοιχείων, καθώς και η δια¬ 
βίβασή τους στις, κατά περίπτωση, αρμόδιες υπηρεσίες 
της Εταιρίας ή στα διάφορα Υπουργεία και Οργανισμούς. 

2.5 Η τήρηση των επίσημων λογιστικών βιβλίων, η συμ¬ 
φωνία των μηχανογραφικών λογιστικών εγγραφών, σε 
όλα τα στάδια της επεξεργασίας τους (Ημερολόγιο, Γενι¬ 
κό και Αναλυτικό Καθολικό, Ισοζύγιο, κλπ) και γενικά, η λο¬ 
γιστική απεικόνιση και παρακολούθηση των οικονομικών 
πράξεων της Εταιρίας. 

2.6 Η ευθύνη για τη διεκπεραίωση όλων των χρηματικών 
δοσοληψιώντης Εταιρίας και η παρακολούθηση της κίνη¬ 
σης τους, καθώς και η συμφωνία των λογαριασμών. 

2.7 Η καθημερινή συμφωνία του υπόλοιπου ταμείου με 
το κεντρικό ταμείο. 

2.8 Η παρακολούθηση της κίνησης των λογαριασμών 
τρίτων. 

2.9 Η βεβαίωση και είσπραξη των λιμενικών τελών, κα¬ 
θώς και κάθε είδους σχετικών εισφορών και δικαιωμάτων, 
που βαρύνουν τρίτους προς την Εταιρία. 

2.10 Η είσπραξη των δικαιωμάτων, που προέρχονται 
από την παραχώρηση σε τρίτους, που είναι εγκατεστημέ¬ 
νοι στη λιμενική περιοχή, του δικαιώματος να εκτελούν 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


20059 


ορισμένες φορτοεκφορτωτικές εργασίες, με δικά τους 
μέσα και προσωπικό. 

2.11 Η βεβαίωση και είσπραξη των δικαιωμάτων, που 
προβλέπονται από ειδικές διατάξεις επιβολής τελών, ει¬ 
σφορών, δικαιωμάτων, κ.λπ.,στα πετρελαιοειδή, στατου- 
ριστικά σκάφη με ξένη σημαία, κ.α. 

2.12 Η παρακολούθηση, φύλαξη και επιστροφή εγγυη¬ 
τικών επιστολών. 

2.13 Η διαμόρφωση του Ενιαίου Προγράμματος Προ¬ 
μηθειών της Εταιρείας, η εφαρμογή του, σύμφωνα με τις 
προδιαγραφές και τον Κανονισμό Προμηθειών της, η κα¬ 
τάρτιση των τευχών διακήρυξης διαγωνισμών προμηθει¬ 
ών και παροχής υπηρεσιών, η δημοσίευση περιλήψεων 
αυτών στον τύπο, η κατάρτιση συμβάσεων προμηθευτών 
και ο χειρισμός όλων των απαιτούμενων διαδικασιών για 
την ολοκλήρωση των ανωτέρω διαγωνισμών. 

2.14 Ο χειρισμός θεμάτων προμηθειών υλικού και πα¬ 
ροχών υπηρεσιών από τρίτους, που περιλαμβάνονται ή 
όχι στο Ενιαίο Πρόγραμμα Προμηθειών, από το εξωτερι¬ 
κό ή το εσωτερικό, με δημόσιο διαγωνισμό ή απευθείας 
ανάθεση, ή με πρόχειρους διαγωνισμούς, ή με συλλογή 
προσφορών, όπως προβλέπεται και από τον Κανονισμό 
Προμηθειώντης Εταιρείας, καθώς καιτηςλήψηςτων σχε¬ 
τικών, κατά περίπτωση εγκρίσεων, μέσα στο πλαίσιο των 
αποφάσεων της Διοίκησης. 

2.15 Η συγκέντρωση, ο έλεγχος και η προώθηση, προς 
το τμήμα Οικονομικών, των παραστατικών των διαφόρων 
δαπανών, καθώς και των σχετικών τιμολογίων, για την 
πληρωμή τους. 

2.16 Η εισήγηση στη Διεύθυνση Διοικητικού για τη συ¬ 
γκρότηση Επιτροπών, διενέργειας Διαγωνισμών προμη¬ 
θειών και αξιολόγησης των σχετικών προσφορών, παρα¬ 
λαβής προμηθειών, εργασιών που έχουν εκτελεστεί και 
παραλαβής υλικών, πρόχειρων διαγωνισμών στις ειδικές 
περιπτώσεις, όπου απαιτείται. 

2.17 Η παρακολούθηση, η τήρηση, η συμφωνία και ενη¬ 
μέρωση των λογαριασμών πάγιων στοιχείων στης Εται- 
ρίας. 

2.18 Η οργάνωση και διενέργεια των ετησίων τακτικών 
απογραφών. 

2.19 Η παραλαβή, η κωδικοποίηση και ο έλεγχος των δι- 
καιολογητικών εγγράφων, πριν από την έκδοση σχετικών 
ενταλμάτων πληρωμής γραμματίων είσπραξης και συμ- 
ψηφιστικών δελτίων, σύμφωνα με αυτά και το Λογιστικό 
Σχέδιο των λογαριασμών καθώς και ο προληπτικός έλεγ¬ 
χος όλων των εκδιδομένων στοιχείων. 

2.20 Η σύνταξη και παρακολούθηση της εκτέλεσης των 
μηνιαίων ταμειακών προϋπολογισμών και ισολογισμών, 
καθώς και η ημερήσια παρακολούθηση των εισπράξεων 
και πληρωμών, σε ταμειακή βάση. 

2.21 Η παρακολούθηση εφαρμογής των συμβάσεων 
της Εταιρίας με τρίτους, από οικονομικής άποψης. 

2.22 Η τήρηση των διαδικασιών, για την καταβολή απο¬ 
ζημιώσεων, σε περιπτώσεις πρόκλησης ζημιών σε περι¬ 
ουσιακά στοιχεία τρίτων, με υπαιτιότητα της Εταιρίας, κα¬ 
θώς και η διεκδίκηση αποζημίωσης, για πρόκληση ζημιών 
από τρίτους σε περιουσιακά στοιχεία της Εταιρίας. 

2.23 Η φροντίδα, για την τήρηση των σχετικών βιβλια¬ 
ρίων τραπεζικής κατάθεσης και η ευθύνη, για την έκδοση 
των πόσης φύσης επιταγών της Εταιρίας, καθώς και η ευ¬ 
θύνη για την κατάθεση των εισπράξεων στις τράπεζες και 
η ενέργεια, των αναλήψεων για τις πληρωμές. 

2.24 Η τήρηση και συμφωνία των λογαριασμών προκα¬ 


ταβολών, δανείων, πιστωτικών υπολοίπων, χρεωστικών 
υπολοίπων κ.λπ.,η σύνταξη ανακεφαλαιώσεων μισθοδο¬ 
σίας και παραστατικών ενταλμάτων πληρωμών, γραμμα¬ 
τίων εισπράξεων και συμψηφιστικών εγγραφών, η παρα¬ 
κολούθηση και συμφωνία απόδοσης των κρατήσεων 
υπέρ τρίτων, καθώς και η σύνταξη των παραστατικών μη¬ 
χανογράφησης. 

2.25 Η διεκπεραίωση όλων των εργασιών και της διαδι¬ 
κασίας έκδοσης της μισθοδοσίας του προσωπικού, σύμ¬ 
φωνα με τα εργασιακά και μισθοδοτικά στοιχεία του, 
όπως αυτά προκύπτουν από τους ατομικούς φακέλους 
του, που τηρούνται στο Τμήμα Διοικητικού, καθώς και ο 
έλεγχος της ορθότητας εξαγωγής της. 

2.26 Η παρακολούθηση των μεταβολών του προσωπι¬ 
κού, συνεργασία με το Τμήμα Διοικητικού και η σύνταξη 
παραστατικών μηχανογράφησης, για τις πόσης φύσης 
μεταβολές (μισθών, επιδομάτων, κρατήσεων, κ.λπ.) 

2.27 Η φροντίδα για την εμπρόθεσμη απόδοση του Φό¬ 
ρου Μισθωτών Υπηρεσιών (Φ.Μ.Υ) και των εισφορών ΙΚΑ 
και λοιπών Ασφαλιστικών Ταμείων, καθώς και η σύνταξη 
των σχετικών ονομαστικών καταστάσεων. 

2.28 Η εμπρόθεσμη απόδοση των κρατήσεων και ει¬ 
σπράξεων υπέρ τρίτων καιη υποβολή, σύμφωνα με το νό¬ 
μο, των φορολογικών στοιχείων. 

2.29 Η υποβολή της ετήσιας δήλωσης φορολογίας ει¬ 
σοδήματος της Εταιρίας στην αρμόδια Δ.Ο.Υ 

2.30 Η έκδοση των ετήσιων φορολογικών βεβαιώσεων 
αποδοχών του προσωπικού της Εταιρίας και των βεβαιώ¬ 
σεων αποζημίωσης των μελώντου Δ.Σ για συμμετοχή στο 
Δ.Στης Εταιρίας. 

2.31 Επεξεργασία και υποβολή όλων των απαραίτητων 
στοιχείων στο Διευθύνοντα Σύμβουλο για τη σύνταξη των 
εκθέσεων Προϋπολογισμού, Απολογισμού και Ισολογι¬ 
σμού της Εταιρίας. 

2.32 Η σύνταξη κάθε οικονομικής μελέτηςτης Εταιρίας, 
καθώς και η έκδοση σχετικών ενημερωτικών σημειωμά¬ 
των, για την ενημέρωση των υπηρεσιακών παραγόντων 
τους που αφορούν ειδικότερα, στα οικονομικά στατιστικά 
στοιχεία τους, με μορφή δαπανών κατά δραστηριότητα 
και δαπανών κατά είδος. 

2.33 Η συστηματική παρακολούθηση και μέριμνα για τη 
σύνταξη αιτήσεων χρηματοδότησης από τα Διαρθρωτικά 
Ταμεία της Ε.Ε, η επιμέλεια για τη συμμετοχή της Εται¬ 
ρίας στα προγράμματά τους και η παρακολούθηση της 
εισροής αυτών των πόρων στην Εταιρία. 

2.34 Ο έλεγχος και η καταβολή των ανταποδοτικών τε¬ 
λών, τελών φωτισμού, τηλεφώνου, ύδρευσης, κ.λπ.. 

2.35 Η μέριμνα γιατην ανάπτυξη Προϋπολογιστικού Συ¬ 
στήματος, που να εξασφαλίζει αυτόματα, στη Διοίκηση 
της Εταιρίας, καθώς και στους υπεύθυνουςτων Μονάδων 
της Εταιρίας, τα αναγκαία στοιχεία διοίκησης και ελέγ¬ 
χου, τόσο των προς επίτευξη στόχων, όσο και των μέσων 
ή πόρων, που θέτονται στη διάθεσή τους, για τη επίτευξη 
αυτών των στόχων. 

Άρθρο 4 

Διεύθυνση Τεχνικών Υπηρεσιών 

Η Διεύθυνση Τεχνικών Υπηρεσιών συγκροτείται από τα 
παρακάτω τμήματα: 

1. Τμήμα Έργων Υποδομής και Προστασίας Περιβάλ¬ 
λοντος 

2. Τμήμα Ηλεκτρο μηχανολογικών Έργων και Εξοπλι¬ 
σμού 

Οι αρμοδιότητες της Διεύθυνσης κατανέμονται στα 
τμήματα που την συγκροτούν ως εξής: 

1. Τμήμα Έργων Υποδομής και Προστασίας Περιβάλ¬ 
λοντος 

1.1 Η μελέτη και η εκπόνηση προδιαγραφών των τεχνι¬ 
κών έργων υποδομής και των εργασιών συντήρησης, τρο¬ 
ποποίησης και επέκτασής τους 

1.2 Η επίβλεψη της εκπόνησης Μελετών τεχνικών έρ¬ 
γων από τρίτους, σύμφωνα με την ισχύουσα Νομοθεσία 

1.3 Η σύνταξη των διακηρύξεων, των τεχνικών περιγρα¬ 
φών, με βάση σχετικές Μελέτες, καθώς και η τήρηση των 
διαδικασιών ανάθεσης εκπόνησης μελετών και εκτέλε¬ 
σης έργων από τρίτους, για λογαριασμό της Εταιρείας 
(δημοπρασίες, προώθηση στα αρμόδια όργανα για κατα- 
κύρωση, υπογραφή συμβάσεων κ.λπ..) 

1.4 Η διαχείριση θεμάτων που ανάγονται στην έγκριση 
τωνπάσηςφύσεως Μελετών και έκδοσης των απαιτούμε- 
νων αδειών. 

1.5 Η διαχείριση εν γένει όλων των θεμάτων ανάθεσης 
Μελετών και Έργων 

1.6 Η επίβλεψη των τεχνικών έργων που εκτελούνται 
από τρίτους και η εκτέλεση έργων με αυτεπιστασία, σύμ¬ 
φωνα με την ισχύουσα Νομοθεσία. 

1.7 Η ευθύνη για την οργάνωση και ο έλεγχος εφαρμο¬ 
γής εκτέλεσης των έργων της Εταιρείας με βάση την ισχύ- 
ουσα Νομοθεσία. 

1.8 Η εισήγηση για τις ανάγκες σε υλικά και εξοπλισμό 
της Εταιρείας 

1.9 Ο χειρισμός θεμάτων συμβατότητας της Εταιρείας 
με τις απαιτήσεις για την προστασία του περιβάλλοντος 
(μελέτες περιβαλλοντικών επιπτώσεων κ.λπ..) 

1.10 Η διαχείριση θεμάτων σχετικά με την υγιεινή και 
ασφάλεια στους χώρους της Εταιρείας. 

1.11 Η ευθύνη για την αποτύπωση των έργων και των 
εγκαταστάσεων της Εταιρείας και η σχεδιαστική εξυπη¬ 
ρέτηση της Εταιρείας 

1.12 Η ευθύνη για την οργάνωση και την τήρηση αρχεί¬ 
ου Μελετών και έργων. 

1.13 0 χειρισμός θεμάτων που αφορούν την οριοθέτη- 
ση Ζώνης Λιμένα, καθώς και θέματα χωροταξικής οργά¬ 
νωσης 

1.14 Η σύνταξη προγραμμάτων και η μέριμνα για την συ¬ 
ντήρηση των εγκαταστάσεων της Εταιρείας 

1.15 Η ευθύνη επιθεώρησης και συντήρησης των Λιμε¬ 
νικών, Κτιριακών Έργων και έργων Οδοποιίας της Εται¬ 
ρείας 

1.16 Η ευθύνη συντήρησης των δικτύων ύδρευσης και 
αποχέτευσης των χερσαίων εγκαταστάσεων και κτιρίων. 

1.17 Η ευθύνη συντήρησης πάρκων και κήπων εντός 
των ορίων αρμοδιότητας της Εταιρείας. 

1.18 Η ευθύνη συντήρησης, σήμανσης, διαγράμμισης 
των οδοστρωμάτων και των χώρων στάθμευσης 

1.19 Η ευθύνη της καθαριότητας των χερσαίων χώρων, 
των λιμενολεκανών και των κτιριακών εγκαταστάσεων. 

1.20 Η ευθύνη για την κατάρτιση και την εφαρμογή σχε¬ 
δίου παραλαβής και διακίνησης καταλοίπων και απορριμ¬ 
μάτων των λιμανιών δικαιοδοσίας του Ο.Λ.Κ. ΑΈ. 

2. Τμήμα Ηλεκτρομηχανολογικών Έργων και Εξοπλι¬ 
σμού 

2.1 Η εκπόνηση προγράμματος και μελετών ανάπτυξης 
και ανανέωσης του ηλεκτρομηχανολογικού εξοπλισμού. 

2.2 Η μελέτη και σύνταξη τεχνικών προδιαγραφών για 
την προμήθεια μηχανημάτων πλωτών μέσων και πάσης 


φύσεως ηλεκτρομηχανολογικού και ηλεκτρονικού εξο¬ 
πλισμού. 

2.3 Η μελέτη και ο καθορισμός τεχνικών προδιαγραφών 
των Η/Μ έργων και των εργασιών συντήρησης, τροποποί¬ 
ησης, επέκτασης των εγκαταστάσεων κ.λπ. 

2.4 Η επίβλεψη της εκπόνησης Μελετών Η/Μ έργων από 
τρίτους, σύμφωνα με την ισχύουσα Νομοθεσία. 

2.5 Η συστηματική παρακολούθηση του εξοπλισμού 
της Εταιρείας και η τήρηση μητρώου και αρχείου ηλε- 
κτρομηχανολογικού εξοπλισμού, οχημάτων και εγκατα¬ 
στάσεων. 

2.6 Η εκπόνηση κανονισμών λειτουργίας και συντήρη¬ 
σης ηλεκτρομηχανολογικού εξοπλισμού, εγκαταστάσε¬ 
ων και μηχανημάτων, προς αποφυγή ατυχημάτων ή ζη¬ 
μιών. 

2.7 Η μέριμνα γενικά για την συντήρηση και επισκευή 
του ηλεκτρομηχανολογικού εξοπλισμού, των μηχανημά¬ 
των, των οχημάτων και πλωτών μέσων της Εταιρείας και 
τήρηση αυτών σε ετοιμότητα διάθεσης. 

2.8 Η σύνταξη μελετών και η εκτέλεση έργων συντήρη¬ 
σης με αυτεπιστασία. 

2.9 Η επίβλεψη των Η/Μ έργων συντήρησης που εκτε- 
λούνται από τρίτους. 

2.10 Η ευθύνη λειτουργίας, επισκευής και συντήρησης 
των δικτύων και εγκαταστάσεων ηλεκτροφωτισμού εντός 
των ορίων αρμοδιότητας της Εταιρείας. 

2.11 Η ευθύνη λειτουργίας των δικτύων τηλεπικοινω¬ 
νιών, πυροπροστασίας, συστημάτων ψύξης - θέρμανσης 
των κτιριακών και χερσαίων εγκαταστάσεων 

2.12 Η εισήγηση για την έγκαιρη προμήθεια των απαι- 
τουμένων ανταλλακτικών και υλικών συντήρησης των μη¬ 
χανημάτων, οχημάτων, πλωτών μέσων και του ηλεκτρο- 
μηχανολογικού εξοπλισμού, για την απρόσκοπτη υλοποί¬ 
ηση του προγράμματος συντήρησης. 

2.13 Η υποβοήθηση στη συντήρηση των δικτύων ύδρευ¬ 
σης και αποχέτευσης. 

2.14 Η οργάνωση καιτήρηση αποθήκης ανταλλακτικών, 
λιπαντικών και καυσίμων. 

2.15 Η τήρηση αρχείου των εγκαταστάσεων και στατι¬ 
στικών στοιχείων συντήρησης και επισκευών. 

2.16 Η χορήγηση ηλεκτρικού ρεύματος, νερού και τη¬ 
λεφωνικών συνδέσεων σε πλοία και τρίτους. 

2.17 Η διάθεση μηχανημάτων φορτοεκφορτώσεων, σε 
συνεργασία με το Τμήμα Εκμετάλλευσης, ώστε να επι¬ 
τυγχάνεται η καλύτερη δυνατή εξυπηρέτηση. 

Άρθρο 5ο 

Διεύθυνση Περιουσίας & Ανάπτυξης 

1. Η Δ/νση Περιουσίας και Ανάπτυξης συγκροτείται από 
τα εξήςτμήματα: 

1.1 Τμήμα Εκμετάλλευσης. 

1.2 Τμήμα Μελετών & Μάρκετινγκ 

2. Οι αρμοδιότητες της Δ/νσης Περιουσίας και Ανάπτυ¬ 
ξης κατανέμονται μεταξύ των τμημάτων της όπως παρα¬ 
κάτω: 

2.1 Τμήμα Εκμετάλλευσης 

2.1.1 Η έντυπη ενημέρωση του προσφερομένου έργου 
εξυπηρέτησης των πελατών χρηστών, καθώς και των πα- 
ρεχομένων εξυπηρετήσεων της χερσαίας ζώνης λιμένα 
της Εταιρείας. 

2.1.2 Η σύνταξη, τροποποίηση και αναπροσαρμογή των 
Κανονισμών και Τιμολογίων, για όλες τις εργασίες, που 
διεξάγονται στη λιμενική περιοχή από τρίτους με άδεια 

της Εταιρείας και με βάση σχετικές προτάσεις των αρμο¬ 
δίων υπηρεσιών της. 

2.1.3 Η ευθύνη υλοποίησης των διαδικασιών παραχώ¬ 
ρησης κινητών και ακινήτων περιουσιακών στοιχείων της 
Εταιρείας σε τρίτους, σύμφωνα με την ισχύουσα νομοθε¬ 
σία. 

2.1.4 0 χειρισμός, εν γένει θεμάτων διαχείρισης και πα¬ 
ροχής υπηρεσιών εξυπηρέτησης προς το επιβατικό κοι¬ 
νό, τα πλοία, καθώς και προς κάθε χρήστη των υπηρεσιών 
των λιμενικών εγκαταστάσεων της Εταιρείας. 

2.1.5 Ο χειρισμός θεμάτων λιμενικής εξυπηρέτησης 
των πλοίων, που προσδένουν σε χώρους ευθύνης της 
Εταιρείας και, συγκεκριμένα, ο προγραμματισμός της θέ¬ 
σης Πρόσδεσης και Παραβολήςτους. 

2.1.6 Ο χειρισμός θεμάτων φορτοεκφόρτωσης, παρα¬ 
λαβής και παράδοσης εμπορευμάτων 

2.1.7 Η ορθολογική εκμετάλλευση των υπαίθριων και 
στεγασμένων αποθηκευτικών και η εποπτείατης διαχείρι¬ 
σης, αποθηκών εμπορευμάτων, καθώς και η μέριμνα διά¬ 
θεσης σημειωτών, για τις εργασίες παραλαβής και παρά¬ 
δοσης εμπορευμάτων. 

2.1.8 Η παραλαβή, διαχείριση και παράδοση των εμπο¬ 
ρευμάτων, προέλευσης εξωτερικού, που αποθέτονταιγια 
προσωρινή αποθήκευση στους στεγασμένους και υπαί¬ 
θριους αποθηκευτικούς χώρους ή μεταφορτώνονται από 
την περιοχή ευθύνης της, καθώς και η διενέργεια κάθε 
σχετικής, με αυτά, διαδικασίας. 

2.1.9 Η παρακολούθηση των φορτώσεων και μεταφορ- 
τώσεωντων εγχωρίων, για εξαγωγή, προϊόντων, που διε¬ 
ξάγονται στην περιοχή ευθύνης της Εταιρείας, από χερ¬ 
σαία ή θαλάσσια μέσα, καθώς και η διαχείριση και μέρι¬ 
μνα για την προστασία, όσων από αυτά αποθέτονται, 
μέχρι να φορτωθούν σε στεγασμένους ή υπαίθριους χώ¬ 
ρους ή στα κρηπιδώματα του λιμένα και η διενέργεια κά¬ 
θε σχετικής, με αυτά διαδικασίας. 

2.1.10 Η διενέργεια κάθε διατύπωσης που αφορά σε 
εμπορεύματα, τα οποία διακινούνται από την περιοχή ευ¬ 
θύνης της Εταιρείας καιπροβλέπεται απότιςτελωνειακές 
διατάξεις, καθώς και η βεβαίωση των σχετικών τελωνεια¬ 
κών παραβάσεων. 

2.1.11 Ο χειρισμός θεμάτων κατά δηλωτικό μεταφορι¬ 
κού μέσου, με τα διαχειριστικά και οικονομικά στοιχεία 
των διακινουμένων, από την περιοχή ευθύνης της Εται¬ 
ρείας, εμπορευμάτων και η καταγραφή, τήρηση και υπο¬ 
βολή, αρμοδίως, σχετικών στατιστικών στοιχείων στις αρ¬ 
μόδιες υπηρεσίες, καθώς και η έκδοση χρεωστικών ση¬ 
μειωμάτων και η παροχή στοιχείων προς το Τμήμα 
Οικονομικών, για τη βεβαίωση και είσπραξη των ανάλο¬ 
γων δικαιωμάτων της Εταιρείας. 

2.1.12 Η κήρυξη ως αζήτητων, σύμφωνα με τον οικείο 
Κανονισμό, των εμπορευμάτων, που δενπαρέλαβαν οι δι¬ 
καιούχοι παραλήπτες, μέσα στις προβλεπόμενες προθε¬ 
σμίες. 

2.1.13 Η μέριμνα για τη μεταφορά των αζήτητων εμπο¬ 
ρευμάτων από τους χώρους προσωρινής αποθήκευσης 
τους στις αποθήκες αζήτητων ή η διαχειριστική παρακο¬ 
λούθηση των εμπορευμάτων, που κηρύχθηκαν αζήτητα, 
αλλά δεν μεταφέρθηκαν σε αποθήκες αζήτητων και πα¬ 
ραμένουν στους χώρους αρχικής απόθεσης τους. 

2.1.14 Η καταγραφή κάθε πλοίου ή πλωτού ναυπηγήμα¬ 
τος, που καταπλέει ή αποπλέει στη θαλάσσια περιοχή ευ¬ 
θύνης της Εταιρείας, καθώς και ο καθορισμός της θέσης 
και του τρόπου προσόρμισης και παραβολής του. 


2.1.15 Η ευθύνη για την αναγκαστική μεθόρμιση κάθε 
πλωτού μέσου, που καταλαμβάνει χωρίς έγκριση, θέση 
για άλλα πλωτά μέσα ή τις ανάγκες του λιμανιού. 

2.1.160 έλεγχος και η καταγραφή των πλοίων, που επι¬ 
σκευάζονται ή βρίσκονται σε παροπλισμό ή σε αργία στην 
περιοχή ευθύνηςτης Εταιρείας και η καταγραφή, τήρηση 
και υποβολή, αρμοδίως, σχετικών στατιστικών και κοστο- 
λογικών στοιχείων στις αρμόδιες υπηρεσίες. 

2.1.17 Η ορθολογική χρήση και η αποτελεσματική εκμε¬ 
τάλλευση και επίβλεψη της λειτουργίας των μονίμων και 
πλωτών δεξαμενών της Εταιρείας, καθώς και η μέριμνα 
για τη συνεχή διατήρησή τους σε άριστη κατάσταση λει¬ 
τουργίας. 

1.23.1 Η ορθολογική χρήση, η αποτελεσματική εκμε¬ 
τάλλευση και επίβλεψη της λειτουργίας των χώρων των 
επιβατικών σταθμών και η μέριμνα για τη διατήρηση τους 
σε άριστη κατάσταση λειτουργίας και εξυπηρέτησης του 
επιβατικού κοινού. 

1.23.2 Ο χειρισμός θεμάτων Μαρίνας, καθώς και η μέρι¬ 
μνα κατάρτισης, σε συνεργασία με άλλες αρμόδιες υπη¬ 
ρεσίες της Εταιρείας, των σχετικών συμβολαίων πελατών 
και η παρακολούθηση τους. 

1.23.3 Η μέριμνα για την αποτελεσματική φύλαξη των 
χώρων των επιβατικών σταθμών της Εταιρείας από κινδύ¬ 
νους πυρκαγιάς, κλοπής, φθοράς, κ.λπ. 

2.2 Τμήμα Μελετών & Μάρκετινγκ 

2.2.1 Η εκπόνηση (με ίδια μέσα ή με ανάθεση σε τρί¬ 
τους) του Στρατηγικού Σχεδίου της Εταιρείας, του Επι¬ 
χειρησιακού Σχεδίου και του ΜαεΙθΓ ΡΙαπ του λιμένος. 

2.2.2 Η ανάθεση ερευνητικών μελετών αγοράς και μάρ¬ 
κετινγκ, σε σχέση με τις προσφερόμενες υπηρεσίες από 
την Εταιρεία ή με υπηρεσίες υπό διερεύνηση για προ¬ 
σφορά 

2.2.3 Η μηχανοργάνωση και μηχανογράφηση των δια¬ 
φόρων διαδικασιών (συστημάτων) των Υπηρεσιών και η 
ευθύνη της επεξεργασίας των προγραμμάτων των μηχα¬ 
νογραφικών εφαρμογών. 

2.2.4 Η ανάπτυξη νέων μηχανογραφικών εφαρμογών 
καιη υποστήριξη της εισαγωγήςτους στις Υπηρεσίες, κα¬ 
θώς και η συντήρηση και βελτίωση των υφισταμένων 
εφαρμογών. 

2.2.5 Η μέριμνα για την υποστήριξη και καλή λειτουργία 
και εκμετάλλευση του μηχανογραφικού εξοπλισμού. 

2.2.6 Η πρόβλεψη για έγκαιρη προμήθεια μηχανογρα¬ 
φικών εντύπων και άλλων αναλωσίμων υλικών, καθώς και 
η έκδοση των σχετικών εντολών πληρωμής, για μισθώμα¬ 
τα και συντήρηση μηχανογραφικού εξοπλισμού. 

2.2.7 Η μελέτη και προώθηση της ανάπτυξης και εκμε¬ 
τάλλευσης των περιουσιακών στοιχείων (κινητών και ακι¬ 
νήτων), των οποίων η Εταιρεία έχει την κυριότητα ή τη 
χρήση και εκμετάλλευση. 

2.2.8 Η μελέτη και προώθηση της ανάπτυξης και εκμε¬ 
τάλλευσης των παρεχομένων υπηρεσιών από την Εται¬ 
ρεία. 

2.2.9 Η συστηματική διερεύνηση των αναγκών και επι¬ 
θυμιών των πελατών και των δυνητικών πελατών, σε σχέ¬ 
ση με τις θαλάσσιες μεταφορές και τις παρεχόμενες υπη¬ 
ρεσίες προς αυτούς από την Εταιρεία, η οργάνωση και 
εκτέλεση σχετικών ερευνών κατά τον προσφορότερο 
τρόπο, η ανάλυση των αποτελεσμάτων και η υποβολή 
σχετικών εισηγήσεων και προτάσεων προς τη Διοίκηση 
της Εταιρείας. 

2.2.10 Η μέριμνα, ιδιαίτερα, σε συνεργασία με τα Τμή- 

ματα Οικονομικών και Προμηθειών, για έρευνα αγοράς 
και τη συνεχή διεύρυνση της σχετικής γνώσης των πηγών 
πληροφόρησης της Εταιρείας, προς την κατεύθυνση της 
αποτελεσματικότερης λειτουργίας τους. 

2.2.11 Γενικά, η διεξαγωγή ερευνών και μετρήσεων, 
που αφορούν στις λειτουργίες και παρεχόμενες υπηρε¬ 
σίες της Εταιρείας και η συλλογή των απαραίτητων στοι¬ 
χείων, που θα βοηθήσουν στη βελτίωση και την ορθολο¬ 
γικότερη εκμετάλλευσή τους. 

2.2.12 Η μέριμνα χορήγησης αδειών, για την άσκηση 
επαγγέλματος στους χώρους της Εταιρείας, καθώς και 
αδειών εισόδου αυτοκινήτων ή άλλων τροχοφόρων 
στους ίδιους χώρους, σύμφωνα με τις σχετικές κείμενες 
διατάξεις. 

2.2.13 Η μελέτη των μέσων, χώρων και μεθόδων εργασίας. 

2.2.14 Η επεξεργασία θεμάτων σχετικών με τις προϋπο¬ 
θέσεις εφαρμογής νέων συστημάτων, η τήρηση των δια¬ 
δικασιών, για την ανάπτυξη νέων συστημάτων, η τήρηση 
των διαδικασιών, για την ανάπτυξη νέων συστημάτων και 
η υποστήριξη των υπηρεσιών, κατά την εισαγωγή και 
εφαρμογή τους. 

2.2.15 Η συνεχής ενημέρωση, επικοινωνία και δημι¬ 
ουργική συνεργασία με τους πελάτες - χρήστες, καθώς 
και η προβολή του έργου της Εταιρείας προς αυτούς, 
μέσω της υποστήριξης και προβολής διαφημιστικών 
μηνυμάτων 

2.2.16 Η τήρηση πρωτοκόλλου και του αρχείου της 
Δ/νσης, καθώς και, εν γένι, της λειτουργικής εξυπηρέτη¬ 
σης και επικουρία της, στα θέματα της αρμοδιότητας της. 

2.2.17 Η συστηματική παρακολούθηση των Ευρωπαϊ¬ 
κών προγραμμάτων που αφορούντις δραστηριότητες τις 
εταιρίας και η ενημέρωση των αρμοδίων Διευθυντών και 
του Δ/νοντος Συμβούλου ώστε να διερευνάται η δυνατό¬ 
τητα και σκοπιμότητα ένταξης σ’ αυτά. 

Άρθρο 6 

Γραμματεία Διοικητικού Συμβουλίου και 
Διευθύνοντος Συμβούλου 

Οι αρμοδιότητες της Γραμματείας Διοίκησης είναι: 

1. Η λειτουργική και γραμματειακή εξυπηρέτηση του 
Δ/ντος Συμβούλου της Εταιρείας, με τη διεκπεραίωση της 
αλληλογραφίας του και τη διακίνηση των εγγράφων, κα¬ 
θώς και τη ρύθμιση των ακροάσεων, συσκέψεων και των 
υπηρεσιακών σχέσεων και επαφών του με τους αρμόδι¬ 
ους υπηρεσιακούς παράγοντες της Εταιρείας, αλλά και 
άλλων Υπηρεσιών, Οργανισμών, Υπουργείων, Τοπικών 
αρχών, πελατών κ.τ. 

2. Η λειτουργική και γραμματειακή εξυπηρέτηση των 
υπηρεσιακών συσκέψεων, Ειδικών συνεδριάσεων συμ¬ 
βουλίων ή επιτροπών, στις οποίες συμμετέχει και μέλος 
της Διοίκησης. 

3. Η λειτουργική και γραμματειακή εξυπηρέτηση του 
Προέδρου του Οργανισμού και των μελών του ΔΣ, με τη 
διεκπεραίωση της αλληλογραφίας του και γενικά, τη δια- 
κίνησητωνεγγράφωντους,τηντήρηση σχετικού αρχείου 
τους, με διαβάθμιση κατά τη σημασία των σχετικών εγ¬ 
γράφων, καθώς και τη ρύθμιση των ακροάσεων, συσκέ¬ 
ψεων και, γενικά, των υπηρεσιακών σχέσεων και επαφών 
τους με τους αρμόδιους υπηρεσιακούς Παράγοντες του 
οργανισμού, αλλά και άλλων υπηρεσιών, Οργανισμών, 
Υπουργείων, Τοπικών Αρχών, πελατών, κ.λπ. 

4. Η μέριμνα για τη συγκέντρωση των, υπό συζήτηση, 
θεμάτων και η επιμέλεια για τη σύνταξη της ημερήσιας 


διάταξης των συνεδριάσεων του Δ.Σ., καθώς και η έγκαι¬ 
ρη ενημέρωση των μελών του και όσων υπηρεσιακών πα¬ 
ραγόντων συμμετέχουν σε αυτή, κατά περίπτωση, με τη 
διανομή της ημερήσιας διάταξης και των αντιστοίχων ει¬ 
σηγήσεων. 

5 Η τήρηση πρακτικών των συνεδριάσεων και αποφά¬ 
σεων του Δ.Σ και η κοινοποίησή τους στις αρμόδιες υπη¬ 
ρεσίες της Εταιρείας, καθώς σε κάθε ενδιαφερόμενο. 

6. Η αρμοδιότητα για την προετοιμασία και διεξαγωγή 
των Γ.Σ. του Οργανισμού και την κοινοποίηση των σχετι¬ 
κών πρακτικών και αποφάσεων τους σε κάθε ενδιαφερό¬ 
μενο. 

7. Η συστηματική παρακολούθηση κάθε δημοσιεύμα¬ 
τος σχετικού με την εταιρία και η σχετική ενημέρωση του 
Προέδρου, του Δ/νοντος Συμβούλου και των μελών του 
Δ.Σ. 

Όπως και των αρμοδίων υπηρεσιακών παραγόντων, 
καθώς και η μέριμνα για την σύνταξη των αντιστοίχων 
απαντήσεων ή ανακοινώσεων, σύμφωνα με τις οδηγίες 
τους. Η καλλιέργεια εποικοδομητικών σχέσεων με τους 
συναλλασσόμενους με την Εταιρεία και τους πολίτες, 
γενικότερα. 

Άρθρο 7 

Υπηρεσία Εσωτερικού Ελέγχου 

Οι αρμοδιότητες της Υπηρεσίας Εσωτερικού Ελέγχου 
είναι: 

1. Ο συστηματικός έλεγχος νομιμότητας των λογιστι¬ 
κών, διαχειριστικών και οικονομικών εργασιών, γενικά, 
που διεξάγονται από τις Υπηρεσίες της Εταιρείας. 

2. Η άντληση κάθε είδους στοιχείων από τις Υπηρεσίες 
της Εταιρείας, τα οποία θα της εξασφαλίζουν τη δυνατό¬ 
τητα άμεσης πρόσβασης, για την επιτόπια μελέτη και τον 
έλεγχο θεμάτων της αρμοδιότητάς της. 

3. Η διενέργεια ενόρκων ή μη διοικητικών ανακρίσεων 
και εξετάσεων, ύστερα από σχετική αρμόδια παραγγελία. 

4. Γενικά ο διοικητικός, οικονομικός και διαχειριστικός 
έλεγχος των Υπηρεσιών της Εταιρείας. 

Άρθρο 8 

Νομική Υπηρεσία 

Οι αρμοδιότητες της Νομικής Υπηρεσίας είναι: 

1. Η υπεράσπιση των συμφερόντωντης εταιρίας σε όλα 
τα δικαστήρια, οποιασδήποτε δικαιοδοσίας, καθώς και η 
εξώδικη προστασία της. 

2. Η συστηματική παρακολούθηση της νομοθεσίας και 
νομολογίας, που αφορούν την Εταιρία και η σχετική ενη¬ 
μέρωση των Υπηρεσιών της. 

3. Η παροχή γνωματεύσεωνπροςτιςΥπηρεσίεςτου Ορ¬ 
γανισμού και έκδοση σχετικών συμβουλών, κατευθύνσε¬ 
ων και οδηγιών προς αυτές. 

4. Η νομική διερεύνηση και επεξεργασία Προεδρικών 
Διαταγμάτων, κανονισμών κ.τ.λ. που προτείνονται από 
την εταιρεία, καθώς επίσης των πάσης φύσεως συμβάσε- 
ως με τρίτους. 

5. Η επιμέλεια παρακολούθησης των εκδιδομένων δικα¬ 
στικών αποφάσεων και η λήψη κυρωμένων αντιγράφων 
τους. 

6. Η τήρηση των νομίμων διαδικασιών για την καταβολή 
αποζημίωσης σε περιπτώσεις πρόκλησης ζημίας από 
υπαιτιότητα οργάνων της εταιρείας σε περιουσιακά στοι¬ 
χεία τρίτων 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


20063 


7. Η διεκδίκηση αποζημίωσης για πρόκληση ζημίας από 
τρίτους σε περιουσιακά στοιχεία της εταιρείας 

Άρθρο 9 

Οργανικές Θέσεις 
1. Οργανικές Θέσεις 

Οι οργανικές θέσεις εργασίας που απαιτούνται για την 
κάλυψη των λειτουργιών και υπηρεσιών, όπως αυτές πε- 
ριγράφονται από τον παρόντα Κανονισμό με στόχο την 
αποτελεσματική λειτουργία του Οργανισμού Λιμένος Κα¬ 
βάλας, ανέρχονται σε πενήντα επτά (57)κατανέμονται κα¬ 


τά κατηγορία και κλάδο ως εξής: 

1. Κατηγορία ΠΕ 8 

α) Κλάδος ΠΕ Διοικητικού - Οικονομικού 4 

(των ειδικοτήτων Οικονομικής επιστήμης και 
Οργάνωσης και Διοίκησης Επιχειρήσεων) 
β) Κλάδος ΠΕ Μηχανικών 3 

(των ειδικοτήτων Πολιτικών Μηχανικών, 

Μηχανολόγων Μηχανικών και Ηλεκτρολόγων Μηχανικών) 
γ) Κλάδος ΠΕ πληροφορικής 1 

(της ειδικότητας της Επιστήμης της Πληροφορικής) 

2. Νομικός Σύμβουλος-Δικηγόρος (με έμμισθη εντολή) 1 

(με άδεια δικηγορίας παρ’ Εφέταις) 

3. Κατηγορία ΤΕ 7 

α)ΚλάδοςΤΕ Τεχνολογικών Εφαρμογών 3 

(των ειδικοτήτων Δομικών, Μηχανολογίας 
και Γεωπονίας) 

β.Κλάδος ΤΕ Διοικητικού Λογιστικού 3 

4. Κλάδος ΤΕ Πληροφορικής 1 

(της ειδικότητας σχεδιασμού λογισμικού και εφαρμογών) 

4. Κατηγορία ΔΕ 31 

α) Κλάδος ΔΕ Διοικητικού Λογιστικού 12 

(των ειδικοτήτων Διοικητικού Λογιστικού και 
Διοικητικών Γραμματέων) 

β) Κλάδος ΔΕ τεχνικών 17 

(των ειδικοτήτων Δομικών έργων,. Ηλεκτρολογίας, 
Μηχανολογίας, Υδραυλικών, Χειριστών Γερανών 
& ανυψωτικών μηχ/των, Μηχανοτεχνιτών 
γ) Κλάδος ΔΕ οδηγών 2 

5. Κατηγορία ΥΕ Βοηθητικού Προσωπικού 10 


Στις συνιστώμενες με το παρόν θέσεις ιδιωτικού δικαί¬ 
ου αορίστου χρόνου κατατάσσεται το προσωπικό το 
οποίο κατά την ημερομηνία μετατροπής του Λ.Τ. από 
ΝΠΔΔ σε Α.Ε,(26-6-2001) κατείχε θέσεις τακτικού προ¬ 
σωπικού ή προσωποπαγείς θέσεις ή θέσεις Ιδιωτικού Δι¬ 
καίου Αορίστου Χρόνου. 

Άρθρο 10 
Κατανομή Θέσεων 

Η κατανομή των οργανικών θέσεων και αντίστοιχα του 
προσωπικού στις Διευθύνσεις, στα Τμήματα, στα Γρα¬ 
φεία και στις Ανεξάρτητες Υπηρεσίες γίνεται με απόφαση 
του Διευθύνοντος Συμβούλου ύστερα από εισήγηση των 
Διευθύνσεων. 

Άρθρο 11 
Τυπικά προσόντα 

Τυπικά προσόντα διορισμού στις προβλεπόμενες από 


τον παρόντα κανονισμό θέσεις μονίμου προσωπικού του 
ΟΛΚ ΑΕ ορίζονται τα αντίστοιχα κατά περίπτωση προβλε- 
πόμενα από το ΠΔ 50/2001 «Περί καθορισμού των προ¬ 
σόντων διορισμού σε θέσεις φορέων του Δημοσίου Το¬ 
μέα» όπως ισχύει κάθε φορά. 

Άρθρο 12 
Στελέχωση 

1) Των Διευθύνσεων προΐστανται μόνιμοι υπάλληλοι 
των κατηγοριών ΠΕ ως εξής: 

Α) της Δ/νσης Διοικητικού και Οικονομικού του κλάδου 
ΠΕ Διοικητικού Οικονομικού ή ΤΕ Διοικητικού Λογιστικού. 

Β) της Δ/νσης Περιουσίας και Ανάπτυξης του κλάδου 
ΠΕ Διοικητικού Οικονομικού Μηχανικών και Πληροφορι¬ 
κής ή ΤΕ Διοικητικού Λογιστικού και Πληροφορικής 

Γ) της Δ/νσης Τεχνικών Υπηρεσιών του κλάδου ΠΕ Μη¬ 
χανικών ή ΤΕ Τεχνολογικών Εφαρμογών 

2) Των Τμημάτων προΐστανται μόνιμοι υπάλληλοι των 
κατηγοριών ΠΕ, ΤΕ ή ΔΕ ως εξής: 

Α) των Τμημάτων Διοικητικού Οικονομικού του κλάδου 
ΠΕ Διοικητικού Οικονομικού ή του κλάδου ΤΕ Διοικητικού 
Λογιστικού ή του κλάδου ΔΕ Διοικητικού Λογιστικού 

Β) του Τμήματος Έργων Υποδομής και Προστασίας Πε¬ 
ριβάλλοντος του κλάδου ΠΕ Μηχανικών (ειδικότητας Πο¬ 
λιτικών Μηχανικών) ή ΤΕ Δομικών ή ΔΕ Δομικών 

Γ) του Τμήματος Ηλεκτρομηχανολογικών Έργων και 
Εξοπλισμού του κλάδου ΠΕ Μηχανικών (ειδικότητας Μη¬ 
χανολόγου ή Ηλεκτρολόγου Μηχανικού) ή ΤΕ Τεχνολογι¬ 
κών Εφαρμογών (ειδικότητας μηχανολογίας) ή ΔΕ Ηλε¬ 
κτρολογίας, Μηχανολογίας 

Δ) του τμήματος Εκμετάλλευσης του κλάδου ανεξαρ¬ 
τήτως ειδικότητας ή ΤΕ Διοικητικού ή Λογιστικού ή ΔΕ Δι¬ 
οικητικού Λογιστικού 

Ε) του Τμήματος Μελετών και Μάρκετινγκ ΠΕ ανεξαρ¬ 
τήτως ειδικότητας ή ΤΕ 

Πληροφορικής και Διοικητικού Λογιστικού ή ΔΕ Διοικη¬ 
τικού Λογιστικού 

ΣΤ) της Υπηρεσίας Εσωτερικού Ελέγχου του κλάδου 
ΠΕ,ΤΕ ή ΔΕ όλων των ειδικοτήτων. 

Άρθρο 13 

Διαδικασίες Τ ροποποίησης του Κανονισμού 

Για όλα τα θέματα, που ρυθμίζονται με τα άρθρα του 
παρόντος Κανονισμού, επέρχονται μεταβολές με απόφα¬ 
ση του Δ.Σ. και ύστερα από σχετική εισήγηση του Δ/ντος 
Συμβούλου. 

Ο παρόν οργανισμός εγκρίνεται με απόφαση του 
Υπουργείου Εσωτερικών, Δημόσιας Διοίκησης και Απο¬ 
κέντρωσης και Εμπορικής Ναυτιλίας και δημοσιεύεται 
στην Εφημερίδα της Κυβερνήσεως οπότε αρχίζει η 
ισχύς του. 

II. Η ισχύς του παρόντος Κανονισμού αρχίζει από την 
δημοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 16 Σεπτεμβρίου 2003 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚΟΣ ΜΠΙΣΤΗΣ ΓΙΩΡΓΟΣ ΠΑΣΧΑΛΙΔΗΣ 

ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410) 597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - ιόιτι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθηιθ» 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 ευτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίειτιεί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































